Na osnovu člana 38 stav 1 tačka 2 Zakona o lokalnoj samoupravi (‘’Službeni list CG’’, br. 2/18, 34/19, 38/20 i 50/22) i člana 54 stav 1 alineja 2 Statuta Glavnog grada ("Službeni list CG - Opštinski propisi", br. 8/19 i 20/21), a u vezi sa članom 223 stav 5 Zakona o planiranju prostora i izgradnji objekata ("Službeni list CG", br. 64/17, 44/18, 63/18, 11/19 i 82/20), Skupština Glavnog grada - Podgorice, na sjednici održanoj 5. jula 2022. godine, donijela je -

**O D L U K U**

**o izmjenama i dopunama Odluke o postavljanju, građenju i uklanjanju lokalnih objekata od opšteg interesa na teritoriji Glavnog grada Podgorice**

**Član 1**

U Odluci o postavljanju, građenju i uklanjanju lokalnih objekata od opšteg interesa na teritoriji Glavnog grada Podgorice ("Službeni list Crne Gore - Opštinski propisi", br. 14/21 i 9/22), u članu 5 stav 4 riječi: "iz stava 3 ovog člana" zamjenjuju se riječima: "za objekte tipa 3".

U stavu 5 poslije riječi: "Glavni grad Podgorica" dodaju se riječi: "ili Vlada Crne Gore".

 U istom stavu riječi: "odnosno privredno društvo čiji je osnivač", zamjenjuju se riječima: "odnosno privredna društva čiji su osnivači''.

Poslije stava 5 dodaju se dva nova stava koji glase:

"Lokacija za sportske objekte se određuje u zonama u kojim namjena sportskog objekta ne može biti u suprotnosti sa namjenom površina važećeg Prostorno urbanističkog plana Glavnog grada Podgorice i propisom iz člana 212 stav 5 Zakona.

Lokacija za objekte solarne elektrane od 5MW i manje može se odrediti na zemljištu namjene površine naselja, obradivo zemljište – poljoprivredne i šumske povrsine, od V do VIII bonitetne klase i ostale prirodne površine iz Plana namjena površina (opšte kategorije) Prostorno urbanističkog plana."

**Član 2**

Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi".

Broj: 02-016/22-466

Podgorica, 5. jul 2022. godine

**SKUPŠTINA GLAVNOG GRADA - PODGORICE**

 **PREDSJEDNIK SKUPŠTINE,**

 **dr Đorđe Suhih**